P6_TA(2006)0324
Sananvapaudesta Internetissä
Euroopan parlamentin päätöslauselma sananvapaudesta Internetissä
Euroopan parlamentti, joka
—ottaa huomioon aiemmat vuosittaiset päätöslauselmansa maailman ihmisoikeustilanteesta,
—ottaa huomioon aiemmat päätöslauselmansa ihmisoikeuksista ja lehdistönvapaudesta sekä Tunisiassa
joulukuussa 2005 pidetyn tietoyhteiskuntahuippukokouksen arvioinnista,
—ottaa huomioon ihmisoikeuksien yleismaailmallisen julistuksen 19 artiklan,
—ottaa huomioon Euroopan ihmisoikeussopimuksen 10 artiklan,
—ottaa huomioon EU:n suuntaviivat ihmisoikeusvuoropuhelusta (2001) ja ihmisoikeuksien puolustajista
(2004) sekä niiden ensimmäisen arvioinnin Itävallan puheenjohtajakaudella,
—ottaa huomioon 12. joulukuuta 2003 pidetyssä tietoyhteiskuntahuippukokouksessa hyväksytyn periaate-
julistuksen,
—ottaa huomioon mielipiteen- ja sananvapautta koskevista asioista vastaavan YK:n erityisedustajan, tiedo-
tusvälineiden vapautta koskevista asioista vastaavan Etyjin edustajan sekä sananvapausasioista vastaavanAmerikan valtioiden järjestön OAS:n erityisedustajan 21. joulukuuta 2005 antaman yhteisen julkilau-suman,
—ottaa huomioon neuvoston joulukuussa 2005 hyväksymän ihmisoikeuksia ja demokratisoitumista
kolmansissa maissa koskevan EU:n politiikan,
—ottaa huomioon demokratiaa ja ihmisoikeuksia koskevan eurooppalaisen aloitteen (EIDHR),
—ottaa huomioon työjärjestyksen 115 artiklan,
A. ottaa huomioon, että ihmisoikeuksien yleismaailmallisen julistuksen 19 artiklassa todetaan, että jokaisella
on oikeus mielipiteen- ja sananvapauteen ja että tähän sisältyy oikeus häiritsemättä pitää mielipiteensäsekä oikeus rajoista riippumatta hankkia, vastaanottaa ja levittää tietoja ja ideoita kaikkien tiedotusväli-neiden kautta,
B. pitää myönteisenä Tunisissa 16.-18. marraskuuta 2005 pidetyssä huippukokouksessa annettua lausumaa,
jossa todetaan tietoyhteiskunnan olevan ensisijaisen tärkeä demokratialle sekä ihmisoikeuksien ja perus-
vapauksien, etenkin sanan- ja mielipiteenvapauden, kunnioitukselle sekä vapaudelle vastaanottaa ja saadatietoa,
C. katsoo, että taistelu sananvapauden puolesta on nykyisin siirtynyt suureksi osaksi verkkoon, kun Interne-
tistä on tullut poliittisten toisinajattelijoiden, demokratia-aktivistien, ihmisoikeuksien puolustajien ja riip-
pumattomien toimittajien mieluisin ilmaisukeino kaikkialla maailmassa,
D. katsoo, että Internetiin pääsy voi lujittaa demokratiaa ja edistää maan taloudellista ja yhteiskunnallista
kehitystä ja että pääsyn rajoittaminen rikkoo oikeutta sananvapauteen,
E. katsoo, että Internetiin pääsyä olisi rajoitettava vain tapauksissa, joissa verkkoa käytetään laittomaan
toimintaan, kuten vihanlietsontaan tai väkivaltaan ja rasismiin kiihottamiseen, totalitaariseen propagan-
daan ja lasten ulottuvilla olevaan pornografiaan tai lasten seksuaaliseen hyväksikäyttöön,
F. ottaa huomioon, että Toimittajat ilman rajoja -järjestön mukaan autoritaariset hallinnot ja hallitukset ovat
kehittämässä Internetin valvontaa varten yhä pidemmälle meneviä menetelmiä käyttäen pääasiassa yhäkehittyneempiä suodatustekniikoita ja sähköisen viestinnän valvontaa sekä verkkopoliisia,
G. ottaa huomioon, että ihmisoikeusjärjestöjen mukaan suuri määrä verkossa toimivia toisinajattelijoita on
vankilassa —suurin osa Kiinassa —ja että heidän joukossaan on muun muassa kiinalainen bloginpitäjä
ja dokumenttielokuvien tekijä Hao Wu, kiinalainen verkossa toimiva toisinajattelija Yang Zili, kiinalainentoimittaja Dangdai Shangbao -päivälehdessä Shi Tao, iranilainen verkkopäiväkirjan pitäjä MotjabaSaminejad, tunisialainen lakimies Mohammed Abbou, vietnamilainen lääkäri Pham Hong Son ja syyria-
lainen verkkotoimittaja Habib Saleh; ottaa huomioon, että tuoreimmat tapaukset koskevat egyptiläisiä
bloginpitäjiä Mohamed Sharkawya ja Karim El-Shaeria,13.12.2006 C 303 E/879 Euroopan unionin virallinen lehti
Torstai, 6. heinäkuuta 2006FI
H. ottaa huomioon, että Toimittajat ilman rajoja -järjestön viimeisimmän raportin mukana useiden maiden,
muun muassa Kiinan, Valko-Venäjän, Burman, Kuuban, Iranin, Libyan, Malediivien, Nepalin,
Pohjois-Korean, Uzbekistanin, Saudi-Arabian, Syyrian, Tunisian, Turkmenistanin ja Vietnamin, voidaankatsoa olevan Internetin sananvapauden vihollisia,
I. ottaa huomioon, että demokraattisiin valtioihin sijoittautuneet yritykset tarjoavat näille maille keinot
sensuroida Internetiä ja valvoa sähköistä viestintää,
J. ottaa huomioon, että Kiinan hallitus on saanut muun muassa Yahoon, Googlen ja Microsoftin suostu-
maan palvelujensa sensuroinnin helpottamiseen Kiinan Internet-markkinoilla; panee myös merkille, ettämuut hallitukset ovat vaatineet eräiltä muilta yrityksiltä sensuurin mahdollistavia välineitä,
K. ottaa huomioon, että hallitukset ovat käyttäneet länsimaisten yritysten, kuten Cisco Systemsin, Telecom
Italian ja France Telecomin tytäryhtiön Wanadoon, toimittamia laitteita ja tekniikkaa Internetin sensu-rointiin ja sananvapauden estämiseen,
L. ottaa huomioon, että Yhdysvaltojen lainsäätäjät antoivat helmikuussa 2006 lakiesityksen nimeltä Global
On-line Freedom Act, jonka tarkoituksena on säännellä Internet-yhtiöiden toimintaa sortoa harjoittavissamaissa,
M. katsoo, että EU:n olisi osoitettava, että Internetin käyttäjien oikeudet ovat sille keskeinen huolenaihe ja
että se on valmis toimimaan sananvapauden edistämiseksi verkossa,
1. vahvistaa, että sananvapaus on keskeinen arvo, jonka kaikki EU-maat jakavat, ja että niiden on ryhdyt-
tävä konkreettisiin toimiin sen puolustamiseksi;
2. kehottaa neuvostoa ja EU:n jäsenvaltioita sopimaan yhteisestä lausumasta, jossa vahvistetaan niiden
olevan sitoutuneita suojelemaan Internetin käyttäjien oikeuksia ja edistämään vapaata ilmaisua Internetissäkaikkialla maailmassa;
3. toistaa sitoutuneensa periaatteisiin, jotka vahvistettiin Tunisin huippukokouksessa:—tietoyhteiskunnan kehittäminen ihmisoikeuksien ja perusvapauksien pohjalta,
—digitaalisen kahtiajaon torjuminen ja resurssien hankkiminen kehitystä edistäville toimintaohjelmille,
—Internetin hallinnon kehittäminen tasapainoisemmaksi, moniarvoisemmaksi ja asianomaisia valtioita
paremmin edustavaksi, jotta se voi vastata uuden tekniikan (muun muassa roskaposti ja tietosuoja)
mukanaan tuomiin haasteisiin;
4. tuomitsee jyrkästi hallitusten asettamat Internetin sisältöön kohdistuvat rajoitukset, jotka eivät täysin
takaa sananvapautta, koskevat ne sitten tiedon levittämistä tai vastaanottamista; tuomitsee jyrkästi toimitta-
jien ja muiden Internetissä mielipiteitään ilmaisevien henkilöiden häirinnän ja vangitsemisen; pyytääneuvostoa ja komissiota ryhtymään kaikkiin tarvittaviin toimiin, jotta kyseisten maiden viranomaiset saadaanvapauttamaan viipymättä kaikki pidätettyinä olevat Internetin käyttäjät;
5. pyytää komissiota ja neuvostoa laatimaan vapaaehtoiset käytännesäännöt, joilla rajoitettaisiin yritysten
toimintaa maissa, joissa esiintyy sortoa;
6. pyytää komissiota ja neuvostoa huolehtimaan EU:n läsnäolosta ja aktiivisesta osallistumisesta sekä
yhteisten kantojen esittämisestä erityisesti YK:n talous- ja sosiaalineuvostossa (Ecosoc), Kansainvälisessä tele-viestintäliitossa (ITU), Unescossa ja YK:n kehitysohjelmassa (UNDP);
7. pyytää neuvostoa ja komissiota ottamaan huomioon tarpeen varmistaa kolmansien maiden kansalaisten
esteetön pääsy Internetiin käsitellessään näiden maiden avustusohjelmia;
8. pitää sijoittajien sananvapaudesta ja Internetistä Toimittajat ilman rajoja -järjestön aloitteesta antamaa
yhteistä lausumaa myönteisenä; korostaa, että yhtiöillä, jotka tarjoavat Internetin haku-, verkkojuttelu-, jul-kaisu- tai muita palveluita, pitäisi olla vastuuta siitä, että käyttäjien oikeuksia kunnioitetaan;
9. kehottaa puhemiestä välittämään tämän päätöslauselman neuvostolle, komissiolle sekä jäsenvaltioiden
hallituksille ja parlamenteille.13.12.2006 C 303 E/880 Euroopan unionin virallinen lehti
Torstai, 6. heinäkuuta 2006FI